৮টি চার, ১১টি ছয়! বিজয় হাজারেতে দুর্দান্ত সেঞ্চুরি হার্দিকের

ওয়েব ডেস্ক : চোট সারিয়ে জাতীয় দলে ফিরেছেন হার্দিক পান্ডিয়া (Hardik Pandya)। এমনকি টি২০ বিশ্বকাপ (T20 World cup 2026) দলেও জায়গা পেয়েছেন তিনি। কেন তিনি ভারতীয় ( Team India) দলের জন্য গুরুত্বপূর্ণ ফের একবার প্রমাণ করলেন ভারতীয় এই ক্রিকেটার। বিজয় হাজারেতে (Vijay Hazare Trophy) বরোদার (Baroda) হয়ে ৬৮ বলে সেঞ্চুরি করলেন তিনি। লিস্ট ‘এ’ ক্রিকেটে এটাই হল পান্ডিয়ার প্রথম সেঞ্চুরি। ভারতের অলরাউন্ডারের দুর্দান্ত ব্যাটিংয়ের ফলে ২৯৩ রানে পৌঁছল বরোদা।

এদিন টসে জিতে প্রথমে বোলিংয়ের সিদ্ধান্ত নিয়েছিল বিদর্ভ (Vidarbha)। তবে ব্যাট করতে নেমে একদমই ভালো ফর্মে ছিলেন না বরোদার ব্যাটাররা। একসময় ৭১ রানে পড়ে গিয়েছিল পাঁচ উইকেট। তার পরেই নামেন হার্দিক। ধীরে ধীরে স্কোরবোর্ড চালাতে থাকেন তিনি। ৪৪ বলে হাফ সেঞ্চুরি করেন তিনি। তার পরে বাকি ৫০ রান করতে নেন মাত্র ২৪ রান। ফলে ৬৮ বলে সেঞ্চুরি করলেন তিনি।

আরও খবর : মুস্তাফিজের IPL ব্যান! কী বললেন বাংলাদেশের প্রাক্তন অধিনায়ক? দেখুন EXCLUSIVE খবর

তবে এখানেই থেমে যাননি হার্দিক। তিনি ৯২ বলে ১৩৩ রানের ইনিংস খেলেন। তার মধ্যে চার মেরেছেন ৮টি। আর ছয় মেরেছেন ১১টি। এদিন ১৪৫ স্ট্রাইক রেটে দুর্দান্ত ব্যাটিং করেন তিনি। যার ফলে ২৯৩ রান পর্যন্ত পৌঁছতে পারে বরোদা।

প্রসঙ্গত, এই ফরম্যাটে মোট ১১৯টি ম্যাচ খেলেছেন হার্দিক। রয়েছে ২৩০০-এর বেশি রান। ১৩টি অর্ধশতরানও করেছেন তিনি। আর এই প্রথম লিস্ট ‘এ’ ক্রিকেটে হার্দিকের প্রথম সেঞ্চুরি (Century) করলেন। টি২০ বিশ্বকাপের আগে ভারতীয় অলরাউন্ডারের এমন ফর্ম দলের শক্তিকে বৃদ্ধি করলই বলে মনে করছে ক্রিকেট মহল।